Dieretuin-tier verskeur ma van twee - Maroela Media
Samantha Kudeweh (Foto: Facebook)
Samantha Kudeweh (43) is Sondagoggend deur die mannetjiestier, genaamd Oz, in die dier se hok aangeval. Sy was langer as 20 jaar ŉ dieretuinbewaarder.
Lance Vervoort, algemene bestuurder van Hamilton-dieretuin, het gesê daar is altyd ŉ risiko vir dieretuinpersoneel wat na groot diere omsien, maar het dit benadruk die tier hou nie ŉ groter risiko in nie. Volgens hom is dit die oortuiging van beamptes van die dieretuin dat die dier bloot uit instink reageer het. “Oz is ŉ merkwaardige dier,” het Vervoort gesê. “Hy is die pa van twee welpies en hy is noodsaaklik vir die teelprogram om hierdie seldsame spesie te help bewaar.”
Duisende persone het ŉ petisie onderteken om Oz se lewe te spaar.
Jeff Neems, woordvoerder vir die stadsraad wat die dieretuin bedryf, het gesê die publiek was nooit in enige gevaar tydens die voorval nie.
Die nasionale dierebeskermingsvereniging het ook die dieretuin se besluit, om nie die tier van kant te maak nie, verwelkom, maar sy innige meegevoel met Kudeweh se familie en naasbestaandes betuig.
Sumatraanse tiere word as kritiek bedreig beskou. Daar is minder as 400 op die Indonesiese eiland oor. Daar is vyf Sumatraanse tiere by die Hamilton-dieretuin.
Die dieretuin is ná die aanval gesluit en die publiek sal eers weer van Donderdag af die dieretuin kan besoek. Meer as 128 000 persone besoek Hamilton-dieretuin jaarliks en dit is die vierde gewildste dieretuin in Nieu-Seeland.
“Die lekkerste ding vir my oor my rol by die dieretuin is die geleentheid wat ek het om met ander spesies van aangesig tot aangesig te werk,” het Kudeweh vroeër oor haar pos op die dieretuin se webwerf geskryf.
Kudeweh, van Waikato, is Maandag ter ruste gelê. Catherine Nichols, Kudeweh se kollega, het haar beskryf as ŉ “talentvolle, passievolle en hoogs ervare en professionele bewaarder”.
Sy laat haar man Richard en twee kinders, Billy (9) en Sage (3) agter. Die dieretuin het bevestig dat ŉ opvoedingsfonds vir haar kinders beskikbaar gestel word.
Lees meer: Die gesin se verklaring, Sydney Morning Herald, New Zealand Herald
Oz, een van die Sumatraanse tiere by Hamilton-dieretuin in Nieu-Seeland (Foto: Hamilton Zoo)
Samantha Kudeweh en een van die Sumatraanse tiere by Hamilton-dieretuin in Nieu-Seeland (Foto: Hamilton Zoo)
Ons sou graag n foto van die seldsame tier wou sien en nie een van n aap nie.
Ons het nou ‘n foto van die tier by die berig gelaai.
Karrie · 4 jare gelede
Ek stem n foto van tier sou nice gewees het, en die tier kan nie uitgesit word omdat hy uit instink gereageer het nie!
Ek is baie bly die dier is nie van kant gemaak nie. Hoekom moet n dier doodgemaak word as hy net op instinkte regeer?
Hoekom word dan nie dieselfde met n mens gedoen as hy of sy moor nie
As sy so lief was vir diere soos sy gesê het, dan sou sy so wou sterf … al was dit grusaam …
Soek die “New Zealand Herald” op. Daar word dit brig die tier gaan gespaar word om dat die tier beskermed is.
Lees gerus die volledige berig – ons bevestig ook die Dieretuin het gesê hulle gaan nie die tier van kant maak nie.
celeste · 4 jare gelede
Dis tragies maar daai tier kan bly wees hy was nie in suid afrika nie. Dan was hy al lankal van kant gemaak. Hulle bly wille diere en moet so behandel word.
Dankie Sune, en is dit nie n pragstuk in die skepping nie?